CELEX: 62022CN0104
Language: et
Date: 2022-02-15 00:00:00
Title: Kohtuasi C-104/22: Eelotsusetaotlus, mille on esitanud Markkinaoikeus (Soome) 15. veebruaril 2022 – Lännen MCE Oy versus Berky GmbH ja Senwatec GmbH & Co. KG

25.4.2022   
            
            
               ET
            
            
               Euroopa Liidu Teataja
            
            
               C 171/19
            
         
      Eelotsusetaotlus, mille on esitanud Markkinaoikeus (Soome) 15. veebruaril 2022 – Lännen MCE Oy versus Berky GmbH ja Senwatec GmbH & Co. KG
      (Kohtuasi C-104/22)
      (2022/C 171/24)
      Kohtumenetluse keel: soome
      
         Eelotsusetaotluse esitanud kohus
      
      Markkinaoikeus
      
         Põhikohtuasja pooled
      
      
         Hageja: Lännen MCE Oy
      
         Kostjad: Berky GmbH ja Senwatec GmbH & Co. KG
      
         Eelotsuse küsimused
      
      Ettevõtja A tegutseb liikmesriigis X, kus on tema asukoht, ning on kasutanud veebisaidil reklaamis või võtmesõnana tähist, mis on identne ettevõtja B ELi kaubamärgiga.
      
                  1.
               
               
                  Kas eelnimetatud juhul võib eeldada, et reklaam on suunatud tarbijatele või kauplejatele liikmesriigis Y, kus on ettevõtja B asukoht, ning kas liikmesriigi Y ELi kaubamärgi kohus on pädev läbi vaatama ELi kaubamärgi rikkumise hagi vastavalt ELi kaubamärgi määruse (1) artikli 125 lõikele 5, kui elektrooniliselt avaldatud reklaamis või sellega lingitud reklaamija veebisaidil ei ole toodete tarnimise geograafiline piirkond vähemasti mitte sõnaselgelt täpsustatud või ei ole ühtegi konkreetset liikmesriiki tarnimise piirkonnast sõnaselgelt välja arvatud? Kas seejuures võib arvesse võtta nende kaupade liiki, mida reklaamitakse ning asjaolu, et ettevõtja A toodete turuks on väidetavalt kogu maailm ja seega on hõlmatud kogu Euroopa Liidu territoorium, kaasa arvatud liikmesriik Y?
               
            
                  2.
               
               
                  Kas võib eeldada, et eelnimetatud reklaam on suunatud tarbijatele või kauplejatele liikmesriigis Y, kui reklaami kuvatakse liikmesriigi Y tippdomeeni all tegutseva otsingumootori veebisaidil?
               
            
                  3.
               
               
                  Milliste muude asjaoludega tuleb juhul, kui esimesele või teisele küsimusele vastatakse jaatavalt, vajadusel arvestada otsuse tegemisel, kas reklaam on suunatud tarbijatele või kauplejatele liikmesriigis Y?
               
            
         (1)  Euroopa Parlamendi ja nõukogu 14. juuni 2017. aasta määrus (EL) 2017/1001 Euroopa Liidu kaubamärgi kohta (ELT 2017, L 154, lk 1).